Η αξιολόγηση της σύνθεσης των δημητριακών πρωινού (RTECs) στον νομό Θεσσαλονίκης και η επίδραση του μάρκετινγκ στην παιδική παχυσαρκία σύμφωνα με το εργαλείο WHO/Europe-NPM
Creators: name: Ποντικέρη, Κυριακή Νικολάου
Publisher: name: Aristotle University of Thessaloniki
Year: 2020
Subjects: Διατροφικό μοντέλο Παγκόσμιου Οργανισμού Υγείας (WHO/Europe-NPM)
Δημητριακά πρωινού (RTECs)
Παιδική παχυσαρκία
WHO Nutrient Profile Model (WHO/Europe-NPM)
Ready-to-Eat-Cereals (RTECs)
Childhood Obesity

description: Ως διατροφικό μοντέλο (Nutrient Profile Model, NPM) ορίζεται κάθε σύστημα ταξινόμησης των τροφίμων σύμφωνα με την διατροφική τους σύσταση με σκοπό την πρόληψη ασθενειών και την προώθηση της υγείας. Σύμφωνα με τους φορείς δημόσιας υγείας, η δημιουργία ενός ΝΡΜ μπορεί να αποτελέσει σημαντικό παράγοντα για την πρόληψη της παιδικής παχυσαρκίας και των μη μεταδιδόμενων νοσημάτων (Non-Communicable Diseases, NCDs) όπως οι καρδιαγγειακές παθήσεις, ο διαβήτης και οι νεοπλασίες. Στην παρούσα εργασία έγινε για πρώτη φορά προσπάθεια αξιολόγησης των έτοιμων δημητριακών πρωινού (Ready-To-Eat-Cereals, RTECs) που βρέθηκαν σε 10 αλυσίδες Σουπερ Μάρκετ της Θεσσαλονίκης με βάση το διατροφικό εργαλείο που σχεδιάστηκε από τον Παγκόσμιο Οργανισμό Υγείας (ΠΟΥ / WHO) για τις χώρες της Ευρώπης (WHO/Europe-NPM), ελλείψει ενός εθνικού διατροφικού μοντέλου, προσαρμοσμένου στις διατροφικές συνήθειες του ελληνικού πληθυσμού. Πρωτίστως, μελετήθηκε κατά πόσο δημητριακά που πωλούνται στη χώρα μας τηρούν τις συστάσεις WHO/Europe-NPM ως προς την περιεκτικότητα σε λίπη, σάκχαρα και αλάτι, λαμβάνοντας επιπλέον υπόψιν ποια από αυτά απευθύνονται σε παιδιά. Παράλληλα, με κριτήριο τις προϋποθέσεις που θέτει το ίδιο διατροφικό μοντέλο, εξετάστηκε κατά πόσο τα δημητριακά που απευθύνονται στα παιδιά, επιτρέπεται να προωθούνται σε αυτά μέσω της διαφήμισης. Η καταγραφή των αποτελεσμάτων έδειξε ότι το 81,7% του συνόλου των δημητριακών πρωινού που καταγράφηκαν δεν ακολουθεί τις οδηγίες του WHO/Europe-NPM τουλάχιστον ως προς ένα από τα τρία συστατικά που λαμβάνει υπόψη το μοντέλο (λίπη, σάκχαρα, αλάτι) και κατά συνέπεια είναι υψίστης σημασίας να μην διαφημίζονται στα παιδιά. Τέλος, κατά την εστίαση στα δημητριακά που απευθύνονται στα παιδιά μέσω της συσκευασίας τους, διαπιστώθηκε ότι το 95,2% δεν ακολουθεί τις συστάσεις του WHO/Europe-NPM.
description: Nutrition Profile Modelling (NPM) refers to any food classification system based on the nutrient composition that focuses on disease prevention and health promotion. According to public health institutions, the introduction of an NPM can be an important factor for the prevention of childhood obesity and non-communicable diseases (NCDs), such as cardiovascular disease, diabetes and neoplasms. This study consists an effort to evaluate, for the first time, breakfast cereals (Ready-To-Eat-Cereals, RTECs) found in 10 Supermarket chains in Thessaloniki (Greece) based on the nutritional tool designed by the World Health Organization (WHO) for countries of Europe (WHO/Europe-NPM), given the absence of a national nutrition model adapted to the eating habits of the Greek population. First of all, the present study examined whether cereals sold in the Greek market have fat, sugar and salt concentrations within the boundaries recommended by WHO/Europe-NPM recommendations, taking additionally into consideration which brands include children-targeted cereals. Furthermore, based on the same WHO/Europe-NPM recommendations, the study examined whether cereals targeting to children, should be allowed to be promoted to them through advertising. According to the results obtained, 81.7% of all breakfast cereals did not follow the WHO/Europe-NPM guidelines regarding the concentration of at least one of the three ingredients taken into account (fat, sugar, salt) and therefore it is of utmost importance not to be advertised to children. Finally, when focusing on cereals targeting to children the study found that 95.2% did not follow WHO/Europe-NPM recommendations.